Καταδύσεις στους Θερινούς Ολυμπιακούς Αγώνες 1904

Στους Θερινούς Ολυμπιακούς Αγώνες του 1904 διεξήχθησαν δύο αγωνίσματα καταδύσεων. Συνολικά, δέκα αθλητές από δύο χώρες έλαβαν μέρος στους αγώνες που διεξήχθησαν στις 5 και 7 Σεπτεμβρίου. Ήταν η πρώτη φορά που το άθλημα μπήκε στο πρόγραμμα των Θερινών Ολυμπιακών Αγώνων.

 Συμμετέχουσες χώρες 
Οι δύο χώρες που συμμετείχαν είναι οι εξής (σε παρένθεση ο αριθμός των αθλητών):

 20px|border|Γερμανία Γερμανία (3)
  Ηνωμένες Πολιτείες (7)

 Αποτελέσματα ανά αγώνισμα 

 Μακροβούτι 

 Κατάταξη  Αθλητής  Χώρα  Απόσταση 1 Γουίλιαμ Ντίκι  Ηνωμένες Πολιτείες 19.05 μ. 2 Έντγκαρ Άνταμς  Ηνωμένες Πολιτείες 17.52 μ. 3 Λίο Γκούντγουιν  Ηνωμένες Πολιτείες 17.37 μ. 4 Νιούμαν Σάμουελς  Ηνωμένες Πολιτείες 16.76 μ. 5 Τσαρλς Πίραχ  Ηνωμένες Πολιτείες 13.97 μ.
Ημερομηνία: 5 Σεπτεμβρίου 1904

Πρόκειται για το πρώτο χρονικά αγώνισμα καταδύσεων στην ιστορία των σύγχρονων Ολυμπιακών Αγώνων. Ήταν ένα παράξενο αγώνισμα, αλλά αρκετά συνηθισμένο για την εποχή. Οι αθλητές έπεφταν στη λίμνη από όρθια στάση και είχαν ένα λεπτό στη διάθεσή τους ώστε να φτάσουν όσο πιο μακριά μπορούσαν, μένοντας συνεχώς κάτω από την επιφάνεια του νερού και χωρίς να χρησιμοποιήσουν τα άκρα τους για να κολυμπήσουν. Όλοι είχαν από τρεις προσπάθειες. Η μέτρηση της απόστασης που είχαν διανύσει γινόταν είτε όταν περνούσε ένα λεπτό ή όταν το κεφάλι του αθλητή έβγαινε στην επιφάνεια πριν ολοκληρωθεί ο χρόνος. 

Νικητής αναδείχθηκε ο Γουίλιαμ Ντίκι με σημαντική διαφορά από τον δεύτερο Έντγκαρ Άνταμς και τον τρίτο Λίο Γκούντγουιν.«Swimming at the 1904 St. Louis Summer Games: Men's Plunge For Distance» Sports Reference.

 Πλατφόρμα 

 Κατάταξη  Αθλητής  Χώρα  Βαθμοί 1 Τζορτζ Σέλντον  Ηνωμένες Πολιτείες 12.66 2 Τζορτζ Χόφμαν 20px|border|Γερμανία Γερμανία 11.66 3 Φρανκ Κιχόε  Ηνωμένες Πολιτείες 11.33 Άλφρεντ Μπραουνσβάιγκερ 20px|border|Γερμανία Γερμανία 11.33 5 Ότο Χουφ 20px|border|Γερμανία Γερμανία Άγνωστοι
Ημερομηνία: 7 Σεπτεμβρίου 1904

Νικητής αναδείχθηκε ο Αμερικανός Τζορτζ Σέλντον, γιατρός στο επάγγελμα, ο οποίος βαθμολογήθηκε με 12.66 βαθμούς και πήρε εύκολα το χρυσό μετάλλιο. Το ασημένιο κατέκτησε ο Γερμανός Τζορτζ Χόφμαν με 11.66 βαθμούς, ενώ προέκυψε μεγάλη διαμάχη για το χάλκινο. 

Στην τρίτη θέση ισοβάθμησαν με 11.33 βαθμούς ο Φρανκ Κιχόε από τις ΗΠΑ και ο Άλφρεντ Μπραουνσβάιγκερ από τη Γερμανία. Οι Γερμανοί διαμαρτυρήθηκαν έντονα για το αποτέλεσμα, θεωρώντας ότι η επίδοση του αθλητή τους ήταν πολύ καλύτερη από αυτή του Κιχόε. Σύμφωνα με τον κανονισμό, προγραμματίστηκε μία επιπλέον κατάδυση μεταξύ των δύο για την τρίτη θέση, όμως ο Μπραουνσβάιγκερ αρνήθηκε να αγωνιστεί και το χάλκινο μετάλλιο απονεμήθηκε στον Κιχόε. Στις μέρες μας παρ' όλα αυτά, ο Μπραουνσβάιγκερ αναφέρεται και αυτός ως χάλκινος ολυμπιονίκης στον επίσημο πίνακα μεταλλίων της Διεθνούς Ολυμπιακής Επιτροπής.«Diving at the 1904 St. Louis Summer Games: Men's Springboard» Sports Reference.

 Πίνακας μεταλλίων 

 Παραπομπές 

 Εξωτερικοί σύνδεσμοι 

 Λίστα νικητών μεταλλίων (Διεθνής Ολυμπιακή Επιτροπή)

*